Sveits’ herrelandslag i fotball

**Sveits' herrelandslag i fotball** er det nasjonale fotballaget til Sveits, og dette landslaget blir administrert av Sveits' fotballforbund. Det sveitsiske fotballforbundet ble stiftet i 1899, og de ble medlem av FIFA i 1904. Sveits har deltatt i 11 VM-sluttspill mellom 1934 og 2018, og den mest brukte hjemmebanen er Stadion Wankdorf i Bern.

Sveits deltok ikke i det første VM i fotball, men var deretter med på seks av de neste syv VM-mesterskapene. Deretter var de borte fra VM fra og med 1970 til og med 1990, men var tilbake i VM i 1994. I EM debuterte de i 1996, og har vært med i fire europasmesterskap. I 2016 greide de for første gang å gå videre fra gruppespillet, om enn det bare holdt til åttendedelsfinalen.

## Historie
Sveits markerte seg ikke de første 19 årene av sin eksistens. De spilte utelukkende treningskamper, og resultatene varierte. Sin første konkurranse hadde Sveits da de deltok under Sommer-OL 1924, der de tok en relativt overraskende sølvmedalje. Den påfølgende OL-turneringen var langt fra like suksessfull.

### De første årene (1905-1930)
Sveits hadde tidlig interesse for fotball, og de var en av de grunnleggende medlemmene av FIFA. Allerede siden 1898 hadde Sveits hatt uoffisielle kamper mot «Sør-Tyskland»,  (også de høyst uoffisielle), Slavia Praha og . Imidlertid var den første offisielle debuten borte mot  21. februar 1905, der Sveits tapte 0-1. Det var den eneste kampen de spilte på tre år, før de fikk omkamp mot Frankrike i Sveits' første hjemmekamp (tap 1-2) og så møtte  5. april og vant 5-3 i sin første seier. Returoppgjøret tapte de 0-1.

Sveits fortsatte å spille treningskamper, med høyst varierende resultat. De tapte 0-9 mot et sterkt amatørmessig  og mot , begge det svakeste resultatet i Sveits' historie. Det ble også 2-9 mot , men slo det nå offisielle landslaget til Italia. Sveits bedret seg litt, og de store tapene ble mindre store. Sveits hadde planer om å stille lag under fotball under Sommer-OL 1920, men trakk seg i siste liten på grunn av økonomiske utfordringer.

I stedet satset Sveits på å være med på neste OL. Sveits innledet med en sterk 9-0 mot , før de møtte  i åttendedelsfinalen. Tsjekkoslovakia hadde kommet til finalen i 1920, men forlatt banen i protest. Oppgjøret mellom Sveits og Tsjekkoslovakia endte 1-1, men Sveits vant omkampen 1-0. Sveits fortsatte å imponere, og slo Italia 2-1 før de møtte  i semifinalen. Også den ble vunnet 2-1, og Sveits kom til finalen. Der ventet «uslåelige» , som vant hele 3-0 over sveitserne. Sveits var nære ved ikke å kunne delta på grunn av manglende penger til togbilletter.

Oppsettet av utslagskampene i turneringen i OL i 1928 i Amsterdam kunne minne om semifinalen i 1924, der Uruguay møtte , mens Sveits ikke møtte Sverige, men Tyskland. Vinnerne av de to skulle møtes i kvartfinalen. Uruguay slo igjen Nederland, men Sveits tapte hele 0-4 for Tyskland, og røk ut igjen.

### Den første VM-perioden (1930-1966)
Ettersom det ikke ble arrangert fotball under neste OL, og uansett siden FIFA hadde bestemt seg for å arrangere et uavhengig VM, måtte Sveits vente til VM-kvalifiseringen til 1934-VM før de kunne spille konkurransepreget fotball igjen. Kvalifiseringen besto av dem,  og , og alle lag skulle få en hjemme- og en bortekamp. Sveits begynte med uavgjort 2-2 borte mot Jugoslavia. De tok imot Romania hjemme, og snudde 0-2 til 2-2. Etter kampen protesterte de på at Iuliu Baratky ble brukt ettersom han hadde spilt kamper for Ungarn tidligere. Sveits ble gitt seieren 2-0 av FIFA, men Baratky spilte videre for Romania til 1940. Romania slo Jugoslavia hjemme, og dermed kvalifiserte både Sveits og Romania seg.

#### VM på 1930-tallet
VM i 1934 var det første av to VM med ren utslagsrunde. Sveits møtte i åttendedelsfinalen Nederland og vant 2-1, men tapte 1-2 i kvartfinalen for Tsjekkoslovakia, som for øvrig hadde slått ut Romania i runden før.

VM-kvalifiseringen til 1938-VM besto for sveitsisk del av en kamp på nøytral grunn, det vil si i Milano, mot . Sveits vant 2-1. I selve VM fikk Sveits hevn på Tyskland etter at de i første kamp spilte uavgjort etter å ha kommet bakfra og i andre snudde 0-2 til 4-2. I kvartfinalen ble det stopp, da de tapte 0-2 for Ungarn.

#### VM på 1950-tallet
Etter andre verdenskrig Spilte Sveits kvalifisering til 1950-VM mot , som de komfortabelt vant både borte og hjemme. I selve VM kom Sveits i gruppe med verten , Jugoslavia og . Bare vinneren gikk videre. Sveits' første kamp var mot Jugoslavia. De tapte 0-3. De lyktes å spille uavgjort 2-2 mot Brasil og slo Mexico 2-1, men det holdt bare til tredjeplass. Dermed var Sveits ute av VM.

Neste VM trengte ikke Sveits å kvalifisere seg til, da de var verter. Det ble et målrikt mesterskap. Hjemmelaget ble trukket sammen med England, Italia og Belgia. I motsetning til forrige VM, gikk de to beste videre. I VM i 1954 ble gruppene delt inn i to seedede og to useedede lag. De to som var i samme gruppe møttes ikke. Sveits bel regnet som useedet, og skulle spille mot de seedede lagene England og Italia, men ikke mot useedede Belgia. Sveits begynte med å slå Italia 2-1, før de tapte 0-2 for England. Italia slo Belgia, og dermed måtte det omkamp til mellom Italia og Sveits for å avgjøre hvem som var best. Sveits vant omkampen med 4-1.

I kvartfinalen møtte Sveits Østerrike til den (per 2016) mest målrike kampen i VM-sluttspillets historie. Sveits tok ledelsen 3-0, Østerrike snudde til 5-3 før Sveits reduserte til 5-4 før pause. Etter pause gikk Østerrike opp i 6-4 før det ble 6-5 og så 7-5.

### 2004 og utover
Under EM-2004 ble den sveitsiske spilleren Johan Vonlanthen den yngst spilleren noensinne til å score i ett EM-sluttspill. Han slo dermed Wayne Rooney sinn rekord som ble satt kun fire dager tidligere. Vonlanthen var tre måneder yngre enn Rooney når han scoret. I dette mesterskapet ble Sveits slått ut allerede i gruppespillet etter å ha spilt 0-0 mot Kroatia og 3-0 tap mot England og 3-1 tap mot Frankrike.

I VM-2006 røyk Sveits ut i åttendedelsfinalen på straffekonkurranse mot Ukraina. De tapte 3-0 på straffekonkurransen og ble dermed det første landet i historien i et VM-sluttspill til å ikke score i en straffekonkurranse. De ble dermed også det første laget noensinne til å ryke ut av et VM-sluttspill uten å ha sluppet inn ett eneste mål igjennom hele mesterskapet. De klarte også å holde buret rent i den første kampen i VM-2010 og de slapp ikke inn et mål før i det 74 minutt i den andre kampen mot Chile. Sveits  slo dermed rekorden i å holde nullen i lengst antall minutter. De holdt nullen i 559 minutter, 9 minutter lengre enn den gamle rekorden som ble holdt av Italia.

Sveits har vært med i tre EM-sluttspill, og arrangerte sammen med Østerrike EM i fotball 2008. I EM-2008 røyk Sveits ut i gruppespillet etter å ha tapt 1-0 mot Tsjekkia og 2-1 mot Tyrkia. De hadde dermed røket ut allerede før den siste kampen i gruppespillet mot Portugal. Den siste kampen vant de 2-0 etter to scoringer av Hakan Yakin, som forøvrig scoret alle målene til Sveits i det mesterskapet.

## VM-resultater

## EM-resultater

## Kamper i VM-sluttspill

* 1 Etter ekstraomganger.
* 2 Omkamp.
* 3 Omspill om 2.-plass i gruppen.
* 4 Det største antall mål som er scoret i en VM-kamp.
* 5 Marco Streller, Tranquillo Barnetta og Ricardo Cabanas misset på sine straffer.
* 6 Etter ekstraomganger.

## Nåværende tropp
Oppdatert 10. juni 2024.
Sveits' tropp til EM i fotball 2024 fra 14. juni til 14. juli 2024.

### Andre spillere
Spillere som har vært med i landslagstroppen de siste 12 månedene.

## Referanser


## Litteratur
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
*  Hjemmeside til det sveitsiske fotballforbundet
*  FIFAs profil om Sveits
*  FIFAs VM-2006 profil om Sveits